Anexă la Ordinul președintelui Agenţiei Naţionale

a Funcţionarilor Publici nr. \_\_\_\_\_/\_\_\_\_

**Instrucțiuni privind publicarea anunțului de concurs pe site-ul Agenției Naționale a Funcționarilor Publici**

CAPITOLUL I

**Dispoziții generale**

 **Art. 1. –** (1) Scopul prezentelor instrucţiuni este de a asigura o reglementare unitară aplicabilă autorităţilor şi instituţiilor publice organizatoare a concursurilor pentru ocuparea funcţiilor publice vacante şi a funcţiilor publice de execuție temporar vacante, în vederea publicării anunţului de concurs pe site-ul Agenţiei Naţionale a Funcţionarilor Publici, denumită în continuare *Agenţia*, în condiţiile prevăzute la art. 467 alin. (8) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.

 (2) Autorităţile şi instituţiile publice în cadrul cărora sunt stabilite funcțiile publice prevăzute la art. 385 alin. (1) și (2) din Ordonanţa de urgenţă a Guvernului nr. 57/2019, cu modificările şi completările ulterioare, au obligaţia de a înştiinţa Agenţia Naţională a Funcţionarilor Publici cu privire la organizarea unui concurs de recrutare pentru ocuparea unei funcţii publice de execuţie sau de conducere temporar vacante prin completarea și transmiterea în format online, în condițiile prezentelor instrucțiuni, a informațiilor necesare publicării anunțului de concurs pe site-ul Agenției, utilizând platforma informatică de concurs.

 (3) În înțelesul prezentelor instrucțiuni, platforma informatică de concurs reprezintă o soluţie IT care cuprinde funcţionalităţi necesare organizării şi desfăşurării concursului de ocupare a unei funcţii publice vacante şi la care accesul este permis numai pe baza unui cont de utilizator creat individual.

 (4) Accesul în platforma informatică de concurs se face pe bază de utilizator și parola. Fiecare autoritate sau instituție publică este identificată în mod unic prin cod fiscal și desemnează o persoană responsabilă să opereze în domeniul informatic alocat acesteia în platforma informatică de concurs, în condițiile prevăzute la art. 5 alin. (1).

 **Art. 2. –** (1) Autorităţile şi instituţiile publice organizatoare a concursurilor pentru ocuparea funcţiilor publice vacante şi a funcţiilor publice de execuție temporar vacante au obligaţia respectării termenelor prevăzute de legislația în vigoare, pentru înştiinţarea Agenției cu privire la organizarea unui concurs de recrutare pentru ocuparea unei funcții publice de execuție vacante sau temporar vacante ori, după caz, concurs de recrutare sau promovare pentru ocuparea unei funcții publice de conducere vacante.

 (2) Autoritățile și instituțiile publice organizatoare a concursurilor pentru ocuparea funcţiilor publice vacante şi a funcţiilor publice de execuție temporar vacante înștiințează Agenția potrivit prevederilor art. 69 din anexa nr. 10 la Ordonanța de urgență a Guvernului nr.57/2019, cu modificările şi completările ulterioare, coroborat cu art. VII alin. (6) din Ordonanța de urgență a Guvernului nr. 121/2023 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, precum şi pentru modificarea art. III din Ordonanţa de urgenţă a Guvernului nr. 191/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, după cum urmează:

 a) cu cel puţin 10 zile lucrătoare înainte de publicarea anunţului de concurs pentru organizarea și desfășurarea concursului de recrutare pentru ocuparea unei funcţii publice de execuţie vacante sau a unei funcții publice de conducere vacante, precum și cu privire la concursul de promovare într-o funcție publică de conducere vacantă;

 b) cu 5 zile lucrătoare înainte de data publicării anunţului de concurs pentru organizarea și desfășurarea concursului de recrutare pentru ocuparea unei funcţii publice de execuţie temporar vacante.

 **Art. 3. –** (1)Publicarea anunțului de concurs pe site-ul Agenției se va face cu cel puțin 30 de zile înainte de data desfășurării probei scrise a concursului de recrutare organizat în vederea ocupării funcțiilor publice de execuție sau de conducere vacante, precum și pentru concursul de promovare într-o funcție publică de conducere vacantă, cu cel puțin 15 zile înainte de data desfășurării probei scrise a concursului de recrutare organizat în vederea ocupării funcțiilor publice de execuție temporar vacante.

 (2) Data publicării anunțului de concurs pe site-ul Agenției va fi aceeași cu data publicării anunțului de concurs pe site-ul autorității sau instituției publice organizatoare a concursului pentru ocuparea funcţiilor publice vacante şi a funcţiilor publice de execuție temporar vacante.

 **Art. 4. -** (1) Anunţurile de concurs postate pe site-ul Agenţiei nu pot fi modificate şi se menţin la locul de publicare până la finalizarea concursului.

 (2) În mod excepțional, reprezentanții Agenției pot modifica, în termenele prevăzute la art. 3 alin. (1), conținutul anunțului de concurs publicat pe site-ul Agenției doar ca urmare a modificărilor solicitate în scris de către autoritatea sau instituția publică organizatoare a concursului, cu privire la locul desfășurării probei scrise și/sau a probei/probelor suplimentare și/sau a datelor de contact ale persoanei responsabile desemnată în condițiile prevăzute la art. 5 din prezenta anexă. În acest caz, autoritatea sau instituția publică organizatoare a concursului publică pe site la aceeași dată modificările cu privire la locul desfășurării probei scrise și/sau a probei/probelor suplimentare și/sau a datelor de contact ale persoanei responsabile desemnată în condițiile prevăzute la art. 5 din prezenta anexă.

 (3) Responsabilitatea privind legalitatea și corectitudinea informațiilor din conținutul anunțului de concurs publicat pe site-ul Agenției și încadrarea în temeiurile legale prevăzute de actele normative în vigoare, aparține autorității sau instituției publice organizatoare a concursului.

 **Art. 5. –** (1) Conducătorii autorităţilor şi instituţiilor publice desemnează o persoană responsabilă cu completarea și transmiterea către Agenție, în format online, utilizând platforma informatică de concurs, a înştiinţării cu privire la organizarea unui concurs de recrutare pentru ocuparea unei funcții publice de execuție vacante sau temporar vacante ori, după caz, concurs de recrutare sau promovare pentru ocuparea unei funcții publice de conducere vacante.

 (2) Persoana desemnată în condițiile prevăzute la alin. (1) completează înstiințarea cu privire la organizarea unui concurs de recrutare pentru ocuparea unei funcții publice de execuție vacante sau temporar vacante ori, după caz, concurs de recrutare sau promovare pentru ocuparea unei funcții publice de conducere vacante, în format online, utilizând portalul informatic de concurs, la secţiunea „Instrumente de lucru”, subsecţiunea „Anunţuri concurs”.

 (3) După semnarea, prin aplicarea unei semnături electronice calificate, de către conducătorul autorității sau instituției publice a înstiințării generată automat de platforma informatică de concurs, cu privire la organizarea unui concurs de recrutare pentru ocuparea unei funcții publice de execuție vacante sau temporar vacante ori, după caz, concurs de recrutare sau promovare pentru ocuparea unei funcții publice de conducere vacante, persoana desemnată în condițiile prevăzute la alin. (1) încarcă și transmite, în format online, înștiințarea în platforma informatică de concurs, la secțiunea „Trimite anunț”.

CAPITOLUL II

**Modalitatea de completare în format online a informațiilor cuprinse în anunțul de concurs**

 **Art. 6. -** Domeniul informatic alocat fiecărei autorități sau instituții publiceîn platforma informatică de concurs publici cuprinde la secţiunea „Instrumente de lucru”, subsecţiunea „Anunţuri concurs”, următoarele informații:

 **a)** denumirea autorităţii sau instituţiei publice organizatoare a concursului;

   **b)** funcţia publică pentru care se organizează concursul, identificată prin denumire, categorie, clasă şi grad profesional, în cazul funcţiilor publice de execuţie, şi prin denumire, categorie şi clasă, în cazul funcţiilor publice de conducere;

 c**)** funcţia publică pentru care se organizează concursul, identificată prin denumire, categorie, clasă şi, după caz, grad profesional, precum şi compartimentul din care face parte, conform evidenţei gestionate de Agenţie, potrivit art. 401 alin. (1) lit. d) din Ordonanţa de urgenţă a Guvernului nr. 57/2019, cu modificările şi completările ulterioare;

   d**)** compartimentul din care face parte funcţia publică pentru care se organizează concursul;

 e**)** precizarea expresă a duratei timpului de muncă, respectiv durată normală a timpului de muncă sau durată redusă a timpului de muncă la jumătate de normă;

   **f)** data, ora şi locul sau locaţia desfăşurării probei suplimentare, dacă este cazul;

   **g)** data, ora şi locul sau locaţia desfăşurării probei scrise;

   **h)** condiţiile de participare cuprinzând condiţiile de studii, condiţiile de vechime în specialitate şi alte condiţii specifice;

   i**)** perioada de depunere a dosarelor de concurs;

   **j)** coordonate de contact pentru primirea dosarelor de concurs, cuprinzând adresa de corespondenţă, telefon/fax, e-mail, persoana de contact şi funcţia publică deţinută.

 **Art. 7. –** În domeniul informatic alocat fiecărei autorități sau instituții publiceîn platforma informatică de concurs, la secţiunea „Instrumente de lucru”, subsecţiunea „Anunţuri concurs”, secțiunea „Tip procedură” se completează denumirea autorității sau instituției publice organizatoare a concursurilor pentru ocuparea funcţiilor publice vacante şi a funcţiilor publice de execuție temporar vacante, potrivit prevederilor art. 6 lit. a) din prezenta anexă, tipul de concurs organizat, respectiv concurs de recrutare pentru ocuparea unei funcții publice de execuție vacante sau temporar vacante ori, după caz, concurs de recrutare sau promovare pentru ocuparea unei funcții publice de conducere vacante, precum și cu temeiul legal de organizare a concursurilor pentru ocuparea funcțiilor publice vacante și a funcțiilor publice de execuție temporar vacante, după caz.

 **Art. 8. -** În cazul în care se solicită și utilizarea aplicației de extragere automată a subiectelor de concurs, pe baza unui protocol de colaborare prealabil încheiat între autoritățile și instituțiile publice solicitante și Agenție, se bifează opțiunea aferentă.

 **Art. 9. –** În domeniul informatic alocat fiecărei autorități sau instituții publiceîn platforma informatică de concurs, la secțiunea „Posturi concurs”, subsecțiunea „Tip compartiment”, se alege tipul compartimentului și se completează/selectează funcţiile publice pentru care se organizează concursul, potrivit prevederilor art. 6 lit. b), c) și d) din prezenta anexa.

 **Art. 10. -** În domeniul informatic alocat fiecărei autorități sau instituții publiceîn platforma informatică de concurs, la secţiunea „Instrumente de lucru”, subsecţiunea „Anunţuri concurs”, subsecțiunea „Posturi concurs”, pentru fiecare post se completează durata timpului de muncă, respectiv durată normală a timpului de muncă sau durată redusă a timpului de muncă la jumătate de normă, potrivit prevederilor art. 6 lit. e) din prezenta anexă, după cum urmează:

1. 8 ore pe zi, respectiv 40 de ore pe săptămână, pentru durata normală a timpului de muncă;
2. 4 ore pe zi, respectiv 20 de ore pe săptămână, pentru durata redusă a timpului de muncă la jumătate de normă.

 **Art. 11. -** În domeniul informatic alocat fiecărei autorități sau instituții publiceplatforma informatică de concurs, la secțiunea „Calendar concurs”, se completează/selectează data, ora şi locul sau locaţia desfăşurării probei suplimentare, dacă este cazul, potrivit prevederilor art. 6 și stabilite în condițiile prevăzute la art. 156 alin. (3) lit. c) din anexa nr. 10 la Ordonanța de urgență a Guvernului nr. 57/2019, cu modificările și completările ulterioare.

 **Art. 12. –** (1)Proba suplimentară se desfăşoară ulterior afişării rezultatelor la selecţia dosarelor, dar nu mai târziu de data prevăzută în anunţul de concurs pentru proba scrisă, potrivit prevederilor art. 92 alin. (5) din anexa nr. 10 la Ordonanța de urgență a Guvernului nr. 57/2019, cu modificările și completările ulterioare.

 (2) În domeniul informatic alocat fiecărei autorități sau instituții publiceplatforma informatică de concurs, la secțiunea „Calendar concurs”, se menționează tipul probei/probelor suplimentare, respectiv modalitatea de testare a competențelor specifice.

 (3)La secțiunea „Calendar concurs”, se menționează tipul probei/probelor suplimentare, respectiv testare printr-o probă suplimentară/ documente/ interviu/ probă scrisă.

 (4) Organizarea și desfășurarea probelor suplimentare se fac în temeiul unor proceduri specifice aplicabile fiecăreia dintre aceste probe suplimentare, aprobate la nivelul autorității sau instituției publice organizatoare a concursurilor pentru ocuparea funcţiilor publice vacante şi a funcţiilor publice de execuție temporar vacante, care se afişează pe pagina de internet a autorităţii sau instituţiei publice şi respectă prevederile art. VII alin. (23) din Ordonanța de urgență a Guvernului nr. 121/2023.

 (5) Autoritatea sau instituția publică organizatoare a concursului pentru ocuparea funcţiilor publice vacante şi a funcţiilor publice de execuție temporar vacante stabilește modalitatea prin care competențele specifice se dovedesc, potrivit prevederilor art. 177 din anexa nr. 10 la Ordonanța de urgență a Guvernului nr. 57/2019, cu modificările și completările ulterioare. Informațiile privind competențele specifice se completează în secțiunea special creată.

 **Art. 13**. **–** În domeniul informatic alocat fiecărei autorități sau instituții publiceplatforma informatică de concurs, la secțiunea „Calendar concurs”, se completează data, ora şi locul sau locaţia desfăşurării probei scrise, potrivit prevederilor art. 89 alin. (1) lit. e) din anexa nr. 10 la Ordonanța de urgență a Guvernului nr. 57/2019, după cum urmează:

1. data și ora desfășurării probei scrise;
2. locul sau locația desfășurării probei scrise.

 **Art. 14. –** În domeniul informatic alocat fiecărei autorități sau instituții publiceplatforma informatică de concurs, la secţiunea „Instrumente de lucru”, subsecţiunea „Anunţuri concurs”, subsecţiunea „Posturi concurs”, pentru fiecare funcție publică vacantă sau funcție publică de execuție temporar vacantă se completează condiţiile de studii, condiţiile de vechime în specialitate şi alte condiţii specifice:

 a) condiţiile de studii, stabilite cu respectarea art. 386 şi, după caz, a art. 465 alin. (3) din Ordonanţa de urgenţă a Guvernului nr. 57/2019, cu modificările şi completările ulterioare;

 b) condiţiile minime de vechime în specialitatea studiilor necesare ocupării funcţiilor publice, stabilite în condiţiile prevăzute la art. 468 din Ordonanţa de urgenţă a Guvernului nr. 57/2019, cu modificările şi completările ulterioare;

 c) alte condiţii specifice, care se pot referi la absolvirea unor perfecţionări/specializări stabilite prin acte normative pentru ocuparea/exercitarea unei funcţii publice şi/sau, după caz, a unor perfecţionări/specializări considerate utile pentru desfăşurarea activităţii în exercitarea funcţiei publice sau obţinerea unui/unei aviz/autorizaţii prevăzut/prevăzute de lege, în condiţiile prevăzute la art. 465 alin. (2) din Ordonanţa de urgenţă a Guvernului nr. 57/2019, cu modificările şi completările ulterioare.

 **Art. 15. –** (1) În domeniul informatic alocat fiecărei autorități sau instituții publiceplatforma informatică de concurs, la secţiunea „Instrumente de lucru”, subsecţiunea „Anunţuri concurs”, perioada de depunere a dosarelor de concurs, potrivit prevederilor art. 89 alin. (1) lit. g) din din anexa nr. 10 la Ordonanţa de urgenţă a Guvernului nr. 57/2019, cu modificările şi completările ulterioare, se calculează și completează automat, după cum urmează:

1. 20 de zile de la data publicării anunțului de concurs pentru funcțiile publice vacante, potrivit prevederilor art. VII alin. (14) din Ordonanța de urgență a Guvernului nr. 121/2023;
2. 8 zile de la data publicării anunțului de concurs pentru funcțiile publice de execuție temporar vacante, potrivit prevederilor aceluiași act normativ menționat mai sus.

 (2) Termenele prevăzute la alin. (1) se calculează având în vedere inclusiv ziua când au început și ziua când s-au sfârșit, potrivit prevederilor art. 136 alin. (1) din anexa nr. 10 la Ordonanţa de urgenţă a Guvernului nr. 57/2019, cu modificările şi completările ulterioare, iar în situația în care ultima zi a termenului cade într-o zi nelucrătoare sau de sărbătoare legală acesta se prelungește până la sfârșitul primei zile lucrătoare următoare, potrivit prevederilor art. 136 alin. (4) din aceeași anexă.

 **Art. 16. -** În domeniul informatic alocat fiecărei autorități sau instituții publiceplatforma informatică de concurs, la secţiunea „Instrumente de lucru”, subsecţiunea „Anunţuri concurs”, subsecţiunea „Persoane contact”, se completează adresa de corespondenţă, telefon/fax, e-mail, persoana de contact şi funcţia publică deţinută de persoana responsabilă cu primirea dosarelor de concurs, potrivit prevederilor art. 156 alin.(3) lit. h) din anexa nr. 10 la Ordonanţa de urgenţă a Guvernului nr. 57/2019, cu modificările şi completările ulterioare.

 **Art. 17. –** (1)Pentru asigurarea unui conținut unitar al anunțului de concurs care se publică pe site-ul Agenției și pe site-ul autorității sau instituției publice organizatoare a concursului, **î**n domeniul informatic alocat fiecărei autorități sau instituții publiceplatforma informatică de concurs, la secţiunea „Instrumente de lucru”, subsecţiunea „Anunţuri concurs”, subsecţiunea „Posturi concurs”, se recomandă să se completeze bibliografia și tematica aferentă fiecărei funcții publice, potrivit prevederilor art. 467 alin. (2) din Ordonanța de urgență a Guvernului nr. 57/2019, cu modificările și completările ulterioare și art. 156 alin. (3) lit. g) din anexa nr. 10 la Ordonanţa de urgenţă a Guvernului nr. 57/2019, cu modificările şi completările ulterioare.

 (2) Bibliografia nu are conținut identic cu tematica.

 (3) Tematica reprezintă totalitatea temelor esențiale și relevante pentru funcţia publică pentru care se organizează concursul, sintetizate din bibliografie și din cuprinsul documentelor sau/și surselor de informare și documentare prevăzute la art. 71 alin. (1) din anexa nr. 10 la Ordonanţa de urgenţă a Guvernului nr. 57/2019, cu modificările şi completările ulterioare.

 **Art. 18. -** În vederea aplicării prevederilor prezentelor instrucțiuni, Agenția elaborează Manualul de utilizare a platformei informatice de concurs pentru publicarea anunțurilor de concurs, pe care îl comunică autorităților și instituțiilor publice și îl publică pe site-ul Agenției, la secțiunea „Publicații”.